આ સપ્તાહના પ્રથમ દિવસે આપનામાં સાહસવૃત્તિનું પ્રમાણ વિશેષ રહેશે. ખાસ કરીને વ્યવસાયિક વિસ્તરણ કે કામકાજ અર્થે લાંબા અંતરના પ્રવાસ વગેરેનું આયોજન શક્ય બને. જોકે હાલમાં આર્થિક મોરચે આપે થોડુ સાચવવાનું રહેશે. રોકાણ મામલે પણ આ સમયમાં તમે કોઈ નવું આયોજન કરો તેવી શક્યતા છે. મકાન કે વાહનમાં રીપેરિંગ ખર્ચની સંભાવના પણ રહેશે. વિદ્યાર્થી જાતકોને પ્રતિકૂળતાઓ વચ્ચેથી આગળ વધવાની તૈયારી રાખવી. સપ્તાહના ઉત્તરાર્ધમાં આપનું મન રોમેન્ટિંક બાબતોમાં વધુ પરોવાયેલું રહેશે. કોઈ વ્યક્તિ સાથે ડેટિંગની શરૂઆત થવાની સંભાવના પણ નકારી શકાય નહીં. સપ્તાહના ઉત્તરાર્ધમાં નવા સાહસો ખેડવામાં જોઈ વિચારીને પગલું ભરવું અને શક્ય હોય ત્યાં સુધી સપ્તાહના અંતિમ દિવસ સુધી કોઈ મોટો નિર્ણય ન લેવો તેવી ગણેશજી ભારપૂર્વક સલાહ આપી રહ્યા છે. અંતિમ દિવસે ભાગ્યનો સાથ આપને સારો મળશે. વિદ્યાર્થીઓને પણ ઉચ્ચ અભ્યાસમાં નવી દિશા મળે તેવી શક્યતા છે. વિદ્વાનો સાથે મુલાકાત અને તેમની સાથે મૈત્રી બંધાવાની શક્યતા જણાઈ રહી છે. આયાત-નિકાસ સંબંધિત કાર્યો માટે અંતિમ તબક્કોવધુ સાનુકૂળ છે.